Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel ja Turkki allekirjoittivat kesäkuussa sovintosopimuksen.
Nyt maat julkaisivat lähettiläsnimityksensä.
Venäjä käynnisti koordinoidut ohjus- ja ilmaiskut jihadisteja -
ja kapinallisia vastaan osana odotettua hyökkäystään Syyriassa.
Urheilijat ja ympäristöaktivistit eri puolilta maailmaa -
uivat ensikertaa Kuolleenmeren yli.
Uimarit lähtivät Jordanian puolelta. Maali on Israelin puolella.
Turkki ja Israel allekirjoittivat kesäkuussa sovintosopimuksen.
Nyt Turkin presidentti Erdoğan nimitti Kemal Okemin Israel-suurlähettilääksi.
Okem on ulkopolitiikan asiantuntija ja Erdoğanin luottohenkilö.
Alle vuorokausi aiemmin Israel nimitti Turkin-suurlähettilääksi Eitan Na'ehin,
joka tällä hetkellä toimii Israelin Britannian-lähetystön varajohtajana.
Turkki-suhteet on Na'ehin erikoisalaa. Hän toimi Ankarassa vuonna 1991 -
toisena ja sitten ensimmäisenä poliittisten asiain sihteerinä.
Nimitykset ovat osa sovintosopimusta. Lähettiläät nimitettiin nyt ensi kertaa,
sen jälkeen kun maiden diplomaatti- suhteet katkesivat vuonna 2011.
Suurlähettiläiden nimittäminen osana sopimusta merkitsee, -
että maiden suhteet normalisoituvat täysin.
Sitten Israelin pohjoisnaapuriin: Venäjä käynnisti Syyriassa odotetusti -
koordinoidut ohjus- ja ilmaiskut jihadisteja ja kapinallisia vastaan.
Hyökkäys alkoi vain tunteja sen jälkeen, kun Venäjän presidentti Putin
ja Yhdysvaltain vastavalittu presidentti Trump keskustelivat puhelimessa -
ja sopivat yhteisponnistuksista taistelussa maiden ykkösvihollista, -
"kansainvälistä terrorismia ja ekstre- mismiä" vastaan, kuten Venäjä sanoi.
Venäjä käytti taistelussa nyt ensikertaa pitkän kantaman ohjuksia -
ja lentotukialusta. Hyökkäys keskittyi kapinallisten hallussa olevaan -
pohjoiseen Idlibin maakuntaan ja osiin Homsin maakuntaa maan keskiosissa.
Venäjä ei maininnut saarrettua Itä-Aleppoa, -
mutta TV7 kuuli lähteiltä kentältä, että ensikertaa liki kuukauteen -
hävittäjät iskivät useille alueille kapinallisten Itä-Aleppossa.
Aloitimme suuroperaation ja käynnistimme massiiviset iskut -
Isisin ja Nusran rintaman asemiin Idlibin ja Homsin maakunnissa.
Operaatioon osallistuu Admiral Grigorovitš -luokan fregatti.
Siltä laukaistiin Kalibr-risteilyohjuksia -
ennalta määrättyihin ja paikannettuihin kohteisiin.
Lisäksi erikseen ammuttiin Bastion-meritorjuntaohjuksilla -
kohteita Syyrian sisällä.
Ensikertaa historiassaan -
Venäjän merivoimat käytti nyt lentotukialusta taistelussa.
Sitten uutinen Yhdysvalloista, jossa edustajainhuone hyväksyi -
kahden puolueen lakialoitteen, -
joka tähtää Syyrian presidentti Assadin tukijoiden kuriinpanoon.
Se mahdollistaa sanktiot Syyrian hallintoa taloudellisesti, -
materiaalisesti tai teknologisesti auttaville, mm. Venäjälle ja Iranille.
Lain tarkoituksena on lisätä Assadille -
ja hänen ulkopuoliselle tukijoilleen aiheutuvia kustannuksia -
talouden aloilla, jotka sallivat Assadin murhata joutumatta siitä vastuuseen.
Ulkomaiset yhtiöt ja pankit joutuvat nyt valitsemaan, -
tekevätkö ne kauppaa tällaisen hallinnon kanssa vai USA:n kanssa.
Tarvitaan tekoja Assadia, hänen hallintoaan ja niitä tahoja vastaan, -
jotka lähettävät hänelle tätä hirveää konfliktia pitkittävää materiaaliapua.
On ehdottoman tärkeää vaatia vastuullisuutta. Siihen laki tähtää.
Obaman hallinto halusi lykätä asiaa, mutta ei uhannut veto-oikeudella.
Presidentiksi valittu Trump ei ole kommentoinut lakia.
Laki osoittaa, että edustajainhuone haluaa tiukempia toimia niitä vastaan,
jotka auttavat Syyrian hallintoa, joka kohdistaa toimia siviilejä vastaan,
jo kuudetta vuotta jatkuvassa sodassa.
Berliiniin: Saksan hallinto ilmoitti lakkauttavansa salafistijärjestön, -
joka toimii Saksassa nimellä die Wahre Religion (Aito uskonto).
Sisäministeri de Maiziere syytti, että järjestö on radikalisoinut 140 nuorta -
ja rekrytoi heidät Syyriaan ja Irakiin äärimuslimijärjestöjen riveihin.
De Maiziere syytti, että järjestö on uskonnon varjolla -
levittänyt vihaa ja yllyttänyt väkivaltaan ei-muslimeja kohtaan.
Se on jakanut satojatuhansia käännettyjä Koraaneja -
ständeillään Saksan kaupungeissa.
Kampanja on ollut pulma Saksan hallinnolle.
Koraanien jakaminen on Euroopassa laillista, joten siihen puuttuminen -
voidaan tulkita islam-vastaisuudeksi, mitä Saksa ei halua.
Vielä uutinen Israelista: -
Urheilijat ja ympäristöaktivistit eri puolilta maailmaa -
uivat ensi kertaa historiassa Kuolleenmeren yli eilen.
Matkaa Jordanian puolelta Israeliin on noin 16 kilometriä.
Tempauksella pyritään tekemään tunnetuksi Kuolleenmeren tilaa -
Israelissa, Jordaniassa ja maailmalla.
Uimarit pitivät meren tilaa "ympäristökatastrofina": -
veden pinta on laskenut kolmanneksella 30 vuodessa.
Uimme pelastaaksemme Kuolleenmeren.
Olemme luultavasti viimeinen sukupolvi, joka sen voi pelastaa.
Ellemme toimi nyt, merta ei enää ole vuonna 2050.
Tempaukseen osallistui 28 uimaria eri maista.
Heillä oli snorkkelit ja kasvosuojukset, ettei vettä mene silmiin ja keuhkoihin.
Vesi on kymmenen kertaa suolaisempaa kuin meressä yleensä.
Uinti kesti seitsemän tuntia. Lääkintätiimi valvoi tapahtumaa.
Veden nieleminen on hengen- vaarallista, jos ei saa hoitoa heti.
Uimarit pysähtyivät veneille juomaan, -
pesemään suojukset ja lepäämään.
Suola tekee tästä vaikeaa.
On kiva kellua, mutta haaste on estää vettä pääsemästä silmiin ja suuhun.
Matka uidaan ensikertaa historiassa, joten tämä on hieno aloite.
Ymmärrämme, miksei tätä ole tehty ennen. Vesi on tosi suolaista.
Raamatussa mainittu Kuollutmeri on maapallon alin paikka.
Yksi tempauksen järjestäjistä oli EcoPeace Middle East -järjestö.
Sillä on jäseniä Israelissa ja Jordaniassa.
Järjestö mainitsi, että tempauksen tarkoitus -
on tuoda esiin Kuolleenmeren hätää ja patistaa hallintoa toimenpiteisiin.
Ellei mitään tehdä, menetämme tämän perintökohteen, -
joka on kaikkien yhteistä perintöä.
Emme suostu edes ajattelemaan sitä mahdollisuutta, ettei mitään tehdä.
Nämä uimarit vaarantavat henkensä.
He vastasivat kaikkialta maailmasta kutsuun pelastaa Kuollutmeri.
Emme voi tuottaa pettymystä maailmanlaajuiselle yhteisölle.
Kuollutmeri sijaitsee noin 425 metriä merenpinnan alapuolella.
Se sijaitsee Israelin ja Jordanian välissä.
Turisteja kaikkialta maailmasta tulee kylpemään vedessä ja mudassa, -
joilla uskotaan olevan hoitava vaikutus runsaan mineraalipitoisuuden takia.
Israelin ja Jordanian rannoille on rakennettu hotelleja.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen!
Suomennos: Marianne Tenetz